Вадрясто ды 
отличнасто 
ютавтомс 
пспытаниятнень 


Маень 20-це чистэ школатнесэ 
ушодовить испытаниятне. Сынь 
аштить покш событиякс эрьва то- 
навтницянть эрямосо. Испытаният- 
нень ютавтомась реши эрьва то- 
навтницянть икеле-пелень тонавт- 
неманзо. Секс самай эряви серьез- 
насто анокстамс те важной экза- 
менэнтень, а емавтнемс стяко ют- 
ко шканть эйсэ. 


Но те а корты сень кис, штобу 
испытаниятненень анокстамо шкас- 
тонть кепедемс суета школатнесэ, 
комсомольской ды пионерской ор- 
ганизациятнесэ. Суетась а лезды, 
школьной комсомольской органи» 
зациянь секретартнень кувака ре: 
чест тесэ истя жо а лездыть. Те- 
сэ сех покш роль налкси успевае- 
мостенть кис бороцямось. Успевае- 
мостесь невтсы аволь ансяк тонавт- 
ницятнень грамотностест, нои 
комсомолонть бороцямонзо 
ВЛКСМ-нь ЦК-нь Х-це пленумонь 
решевиятнень топавтомаст кис. 


Сэрей успеваемостенть кис виев” 
стэ, бороцясть Саранск ошонь 12-де 
школань комсомолецтнэ, Чамзин- 
ской средней школань комсомолец- 
тнэ, Атяшевской райононь Р. —Дуб- 
ровинской средней школань ком- 
сомолецтнэ, конат допрок маш- 
тызь неуспеваемостенть эсест шко- 
ласо. 


Ламо школава кеместэ кундасть 
испытаниятненень анокстамонтень. 
Истя, Ичалковской педучилищань 
тонавтницятне эсь ютковаст виев- 
гавтызь социалистической сорев- 
нованиянть испытаниятнень вад- 
рясто ды отличнасто ютавтомаст 
кис. Тосо организовазь консуль- 
тацият ды ялгань лескс кадови:- 
цятнень туртов. 


Но мивек республикасонть улить 
истят школаткак, косо пек алкине 
успеваемостесь‘ды беряньстэ анок- 
стыть испытавиятвенень. При- 
меркс, Рузаевской железнодорож- 
ной 40-це школасонть успеваемос- 
тесь ловови ансяк 82,9 процент. 
Ромодановской средней школа- 
сонть 18 отличник, комсомолецт- 
нэде лововить эйстэст ансяк 
вейке. Успеваемостенть кис тосо 
бороцить лавшосто. 


Испытаниятнень самс кадовсть 
ловозь чить. Весе школьной ком- 
сомольской организациятнень за- 
дачаст—кепедемс школасо успевае- 
мостенть, теемс весе условиятнень 
неуспеваемостенть маштоманзо 
туртов. Тень кис эряви седе вад: 
рясто повторять ютазь материа- 
лонть, организовамс консульта 
цият ды ялгавь лескс кадовицят- 
нень туртов. Эрьва школьникенть 


‚ задачазо —вадрясто лы отличвасто 


прядомс испытаниятнень. Те карми 
улеме сехте вадря подаркакс Ро- 
дина-авантень.} 


Тыщат десятиклассникть лисить 
келей творческой кинть лангс, ла- 
мот эйстэст туить тонавтнеме выс- 
шей учебной заведенияв, военной 


школав, кармить служамо РККА-нь 
рядтнэсэ. Парочи тенст` арсемс! 


кема 


СНИМКАСОНТЬ: 


Мордовской 
молодежной звевань звеньевоесь комсомолецэсь Давыдов ялгасьгизы озимой тов- 
зюро. 


госселекционной станциянь комсомольско- 


Фотось Ивенинэнь, 


РСФСР-нь Верховной Советэнь Президиумонть 


УКАЗ 30 
_ РОФОР- -нь. Верховной Советэнь Колмоце Сессиянть 
зн “  тердемадо · 


Российской Советской Федеративной Социалистической Рес- 
лубликань Верховной Советэнь Колмоце Сессиянть тердемс те 
иень маень 28-це чистэ Москов ошсо. 

РСФСР-нь Верховной Советэнь Презилиумонь 


Председателесь А. БАДАЕВ. 


РСФСР-нь Верховной Советэнь Президиумонь секретарень 
обязанностнень топавтыцясь П. БАХМУРОВ. 
Москов ош, 1940 иень маень 13-це чи 


ВИДЕМА ПЛАНОСЬ СЕЗЕВЕМА ЛАНГСО 


Кочкуровской вельсоветэнь 
„Большевик“ колхозось видеманть 
ушодызе апрелень 19-20 читнестэ, 
но течинь чис тосо сокамось ды 
видемась моли седе а ков берянь- 
стэ. Колхозсонть весемезэ лово- 
вить 9 полеводческой бригадат, 
дисциплинась жо тосо пек лавшо, 
социалистической соревнованиясь 
апак виевгавто. 

Бригадиртнэнь роботасост арась 
согласованность. полеводонть ды 
колхозонь председателенть марто. 
Улить факт, зярдо мик сынсь бри- 
гадиртнэ чинь-чоп а яксекшныть 
сокицятнень ды видицятнень ваксс, 
а явить мель паксянь роботантень. 

Кой-кона бригадатнесэ сокить 
ды видить ансяк эйкакшт, взрос- 
лой ломатне роботамо а яксить. 
Истя, примеркс, тевесь ашти 6-це 
бригадасонть. 

Планонь коряс колхозсонть эря- 
ви сокамс-видемс 1701 гектар, но 
маень 9-це чис соказь-видезь ан- 
сяк 679 гектар. Те корты седе, 
што колхозонь председателесь 
Костяев ды парторгавизациянь 
секретаресь Клюканов ялгатне те 
шкас те важнейщей тевентень по- 
большевистски эзть кунда. Трак- 


‚торонь виесь используется истя, 


кода а эряви. Трактортнэсэ сокить 
ансяк чить, но веть а сокить, ‚, со- 
камонтень жо улить весе возмож- 
ностне. Те шкас апак организова 
полевой звенат, бригадиртнэ робо- 
тыть плантомо. 8-це бригадань 
бригадирэсь Мазяркин ялгась мик 
а содасы, зяро бригадантень пла: 


нонь коряс эряви видемс ды со- 
камс. Мазяркин корты: „Монь 
бригадантень планонь коряс эряви 
сокамс 175 гектар“, но алкукс жо 
—191 гектар. Сон истя жо а со- 
ды, кодамо качества марто моли 
сокамось ды видемась. Кевксте- 
манть лангс, зяро эрьва сеялкась 
сутказонзо види — Мазяркин отве- 
чи: 3—4 гектарт, но те а виде. 
Сеялкась види ансяк 2 гектарт. 
Истя аламо видить секс, што ви- 
дицятнень эйстэ видмекстнэ аш- 
тить 200—250 метрань тарка, 
сынст кис якамсто стяко юты ла- 
мо шка. Те бригадасонть сех бе- 
рянь трудовой дисциплинась, ламо 
колхозникть а лиснить паксяв ро- 


ботамо. 1-це бригадасонть (бри- 
гадирэсь Елистратов), конань 
видемань ды сокамонь планозо 
192 гектар, течинь чис планось 


топавтозь ансяк пелезэ. Еще эря- 
ви видемс кснав 20 гектар, чичав- 
ка 6 гектарт, пинеме 6 гектарт 
ды ламо лия культурат. Бригади- 
рэсь а соды, кода жо паксясонть 
моли роботась. 

Учетось моли беряньстэ, соки- 
цятне а содасызь, зяро жо чинь-чоп 
сокасть или видсть,. кияк тенст 
а евтни. 


Комсомольской организациясь 
(секретаресь Иконников ялгась) 
допрок явовсь лаксясо роботыцят- 
нень эйстэ, культмассовой робо- 
та а ютавты, агитбригада органи: 
зовазь арась. 

л94 А. Тарасов. 

Кочкуровской район. 


ПО И 
10-це их 

Весе мастортнэнь поолетарийтне, пурнаводо вейс! 


1940 ИЕ 


МАЕНЬ 


15-це чи 

реву 


з о обкомонть ды 


СТЕ ошонь комитетэнть газетаст 


а ——— 


37-це № тракторось 


Саранской район. 7-це тундо 
вастсь трактор лангсо Н. В. Пле- 
ханов, Саранской райононь МТС-нь 
9-це тракторной бригадань трак- 
тористэсь. 4-це ие уш сонзэ трак- 
торозо роботы Николаевской вель- 
советэнь Ворошилов лемсэ колхоз- 
сонть. Тедидеяк сон эсензэ под- 
сменноензэ Петр Ромавов марто 
сайсть обязательства, штобу брига- 
дастонть васенцекс прядомс тунда 
видематнень. Ды те обязательст- 
ванть сынь топавтызь честь мар- 
то, колхозось ранней культурат- 
вень видеманть прядызе маень 
10-це чис. 

—Монь роботасо успехтнень ос- 
новакс ашти, —корты Плеханов ял- 
гась,—тракторонть мельга паро 
ваномась. Э сень трактором 
мон содаса пек парсте. Ремонти- 
ровия сонзэ монсь. Ней жо глав- 
ноесь ашти сеньсэ, штобу сле- 
дямс тракторонть технической 
состояниянзо мельга, шкасто то- 
павтомс технической уходонь гра- 
фикенть. Мон ладс сонзэ топав- 
тан. Тедиде арасель вейкеяк ис- 
тямо случай, штобу тракторось 
аштевель неисправностенть коряс. 

Паксянь роботатнень васень чит- 
нестэ ламо трактористт пеняцясть 
пек начко чинть лангс. Виде, те пек 
мешась полной нагрузкасо тракто- 
ртнэнь роботантень. Но ламо трак- 
тористт те шкас яла недооценива- 
ют тракторной шпоратненень баш- 
мактнень приспособлениянть. Монь 
роботань васень читнестэ жо баш- 
мактне пек лездасть. Мон теньсэ 
маштыя лишной буксовамонть. 
Буксовамодонть жо пек лавшом- 
гады тракторось ды ламо моли 
горючей. Ды мик маень 5—8 чит- 
нес ламо трактористт сокасть ды 
культивировасть 1-це скоростьсэ. 


Те лисни секс, што сынст 
трактортнэсэ арасть башмакт. 
Мон жо культивирован пачк 


2.це скоростьсэ. Парсте уклады- 
взаюсь горючеень расходовамонь 
норматненьгак. 


Романов подсменноем тракторсо 
роботы 1-це ие, секс ламо савкш- 
ны тензэ лездамс. Толкован мекс 
лиясто эрсить „капризтнэ“. Обя- 
зательстванок тедиде—сокамс 1000 
гектар. 

Эряви меремс, што норматнень 
топавтомась зависит аволь ансяк 
трактористэнть эйстэ, но МТС-нь 
руководительтнень эйстэяк. 

Ды те виде. Плеханов ялгась 
зябканть культивировамосо, при- 
меркс, роботась аволь эсензэ 
культиваторсо. Культиваторось 
„Универсал —2* тракторсто. Сон 
седе вишкине, секс эйсэнзэ стака 
топавтомс норманть. МТС-сь жо 
те тракторонть не обеспечил па- 
ро культиваторсо. А МТС-нь ди- 
ректорось, а агроном тракторной 
бригадасонть вестькак арасельть. 

Весе те лангс апак вано, Плеха- 
нов эрьва чистэ вельксска топав- 
ты норманзо. 

— Тедиде молян Московов,— 
покш мель марто мерсь Плеханов 
ялгась, —молян Всесоюзной выс- 
тавкав. Мелят, ведь, теке трактор- 
сонть мон сокинь 1.080 · гектар. 
Ды путса весе вием, штобу то- 
павтомс обязательствам тедидеяк. 


П. Талдин. 


_Жыг=. 

Комсомольской эрямось 


ПРИМЕРНОЙТНЕДЕ ДЫ НУЗЯКСТНЭДЕ 


да лиссь светс „ВКП(б)-нь исто- 


тонть ВЛКСМ-нь Дубенской рай- 
ОННОЙ организациясь ютавтсь аволь 
аламо робота, штобу селе парсте 
ладямс комсомолсо партийной 


жокт (,ВКП(б)-нь историянь Крат- 
кой курсонь“ тонавтнемань—7 ды 
политграмотань—11). Теде башка 
„ВКП(б)-нь историянь Краткой 
курсонть“ тонавтнить самостоя- 
тельна 664 комсомолец, конат- 
нень ютксо пек ламот тонавтнить 
пек серьезна. Вана примерт: По- 
водимовской глухонемоень шко- 
лань комсомолецэсь Е. В. Чичай- 
кин ялгась тонавтвесь „ВКП\б)-нь 
историянь Краткой курсовь“ 4 
глават, ловнось: „Анти-Дюринг“, 
„Развитие капитализма в России“ 
ды Сталинэнь „Об основах Лени- 
низма*, Чичайкин ялгась свал 
ловны художественной литерату- 
раяк. Совхозонь комсомольской 
организациясонть А. В. Шишков 
ялгась тонавтни „ВКП(б)-нь исто- 
риянь Краткой курсонь“ 5-це гла- 
ванть, ловнось те шкастонть Ле- 


СНИМКАСОНТЬ; Пробинской школань 
учительницась (Всеволожской р-н, Ленин- 
градской область) Айно Ковырялова тонав- 
тни партиянь историянть. 

Фотось Уткинэнь. 

ТАСС-нь Фото-Клише, 


Комсомолецтнэнь нинэнь „Шаг вперед, два шага 
Р? назад“, „Что делать?“ Шишков 
активной участияст ялгась—тракторист, аволь весть 
ульнесь премировазь производ- 

ПИнГгСтЭ. ствасо парсте роботамонзо кис 
„Якстере теште“ колхозось (нормань перевыполнения, горю- 


(председателесь - комсомолецэсь 
Сергей Иванович Оськин ялгась) 
тунла видеманть вастызе эрьва 
ендо анокстазь. Колмонест брига- 
датнева организовазь 15 звена. 
Комсомольской организациясь 
звеньеводокс аравтсь дисциплини- 
рованной, достойной комсомолецт, 
конат вадрясто возглавили звена- 
тнень роботаст. 


чеень экономия). П. В. Семкин 
ялгась (роносо) систематически 
тонавтни „ВКП(б)-нь историянь 
Краткой курсонть“, ютазь мате- 
риалонть содасы парсте, роботы 
добросовестна. Кочкуровской не- 
полной средней школасонть И. В. 
Согласов ялгась тонавтнесь 
„ВКП(б)-нь историянь Краткой 
курсонь“ 10 глават. 


Сокицятнень ды видицятнень | `Эряви тешкстамс покш асатык- 
ютксо рро Ветить | сэкс „ВКП(б)-нь историянь Крат- 
культмассовой робота. Эрьва|кой курсонь“ . тонавтнемантень 


бригадасонть лиси стенной газе- 
та, весемезэ уш лиссть 6 номерт. 
Комсомолецтнэнь ды аволь сою- 
зной од ломатнень ютксо виле- 
мань шкасто ютавтозь 11 заня- 
тия, косо тонавтнесть СССР.нь 
Верховной Советэнь 6-це Сесси- 
янь материалтнэнь ды междуна- 
родной положениядо вопростнэнь. 

Агитаторкс аравтозь 6 комсо- 
молецт. Сех вадрясто роботыть 
Славкин, Князькин ды Адмайкин 
комсомолецтнэ, конат эрьва пере- 
рывстэ ялгаст туртов тейнить по- 
литинформацият. Комсомолецтнэ 
эсь личной примерсэст сокамсто 
ды видемстэ невтить самоотвер- 
женной роботань образецт. Вана, 
приме кс, 1-це бригадань плуга- 
ресь Петр Князькин комсомо- 
ледэсь 1,25 гектар норманть тар- 
кас чинь-чоп соки 1,50—1,70 гек- 
тар. Истяжо сеялкасо видемань 
планонзо вадрясто топавты В. Ад- 
майкин комсомолецэсь, кона 13 ряд- 
ной ‘сеялкасо 4 гектартнэнь тар- 
кась чинь-чоп види 6,5 гектарт 
ды седе ламо. Парсте ванстовить 
агротехникань правилатне кода 
видеманть коряс, истя жо зяб- 
канть ды весновспашканть коряс: 

Колхозсонть ‘улить образцовой 
бригадат. Примеркс, 1-це бри: 
гадась (бригадирэсь Д. В. Князь- 
кин ялгась), 2-це бригадась (бри- 
гадирэсь Чепарев ялгась) успеш- 
насто ютавтыть видеманть. 

Комсомолецтнэнь активной учас- 
тияст пингстэ, маень 12-це чис 
целанек прядовсь тунда виде- 
мась. 


кой-кона комсомолецтнэнь аволь 
серьезной отношенияст. Примеркс, 
Ульянов ялгась (ДСК-нь культур- 
ник), кода кевкстизь: „Зярдо уль- 
несь партиянь 2-це с‘ездэсь?“— 
отвечась: „Партиянь омбоце с‘ез- 
дэсь ульнесь 1919 иестэнть од 


экономической политикань вопро- 
сонть коряс“. Райзонь коксомоль- 
ской организациянь секретаресь 


Аким Торс. 
Од Пырма веле. 
Кочкуровской район. 


газета. 


Ютась ламо шка седе мейле, ко-|К. С. Власова ялгась тонавтнесь 


„ВКП(б)-нь Историянь Краткой 


риянь Краткой курсось“. Те шкас-| курсонь“ З глават, но не может 


евтамс зярдо ульнесть ВКП(б)-нь 
1—1—Ш с‘ездтнэды кодамо сынст 
значенияст. 


Улить истят факткак, зярдо 


пропаганданть. Организовазь кру-! первичной комсомольской орга- 


низациянь секретартне (Пакскин 
А. С.—Кобаевасо, Сорокин А. Н. 
—Неклюдовасо, Грызунов М. И.— 
Турдаксо) ламо кортыть комсомо- 
лецтнэнь марксистско-ленинской 
воспитаниядонть, но сынсь те 
шкас эзть кунда „ВКП(б)-нь исто- 
риянь Краткой курсонть“ тонавт- 
немантень. 

Виде, што минек улить комсо- 
мольской организациянь секрета- 
ренек, конат аволь беряньстэ 
аравтызь „ВКП(б)-нь историянь 
Краткой курсонь* тонавтнеманть. 
Примеркс, рононь комсомольской 
оргавизациянь секретаресь Боль- 
шакова ялгась сонсь регулярна 
тонавтни „ВКП(б)-нь историянь 
Краткой курсонть“ ды вадрясто 
организовизе сонзэ тонавтнеманть 
комсомолецтнэнь ютксо. Комсо- 
мольской организациянтень парт- 
организациянь секретаресь Ревак- 
шин ялгась лездась теемс (1940 
иень 4 ковтнестэ) 4 теоретичес- 
ской конференцият ды зярыя со- 
беседованият. Антоновка велень 
„Красный Октябрь“ колхозонь 
первичной комсомольской органи- 
зациянь секретаресь Кузнецов ял- 
гась свал тонавтни ды личной 
примерэнзэ коряс организовинзе 
комсомолецтнэнь „ВКП(б)-нь исто- 
риянь Краткой курсонь“ тонавт- 
неме. 

Комсомольской организациянь 
секретартненень партиянь исто- 
риянть тонавтнемань вопростнэнь 
комсомольской собраниятнесэ эря- 
ви путнемс истя, штобу повлиять 
сетнень лангс, кить „ВКП(б)-нь 
историянь Краткой курсонть“ а 
тонавтнемань причинакс мукшныть 
‚шкань аразьчинть“, „а ютконть“ 
(истя кортыть минек райпотреб- 
союзонь роботниктне— Маркова 
ды Каргин, прокуратурасто—Кир- 
дяшкин, банкань отделениясто— 
Разинова), штобу кекшемс эсест 
нузялдоманть ды беззаботностенть. 

К. Осипов. 


СНИМКАСОНТЬ: Каганович лемсэ колхозонь комсомотецэсь-агитат орось 
Фатхула Агилов (Бухарской р-н, Узбекской ССР) колхозниктненень ловны свежа 


(ТАСС-нь Фото-Кдише) 


Большевистской 
валонть кандыть 
массатнес 


Коммунистнэнь, комсомолецт- 
нэнь ды беспартийной большевикт- 
нечь-агитатортнэнь сех покш ды’ 
ответственной задачаст ашти сень- 
сэ, штобу а сезевемс массатнестэ, 
систематически ветямс массово- 
агитационной робота. 

Неть задачатнень парсте топав- 

тыть коммунистнэ - агитатортнэ 
И. С. Исланкин, Литяйкин, М. А. 
Жидкин ялгатне, конат 4 ковонь 
перть ютавтсть 36 беседа, косо 
иримасть участия 800 ломань. 
. — Эрьва чистэ кандомс больше- 
вистской валонть колхозной келей 
массатнес—те минек, агитаторт- 
нэнь, сехте почетной тевенек,—- 
корты Исланкин ялгась. 

Но сави меремс, што неть аги- 
татортнэде башка улить истят 
„агитаторт“, конат те шкас яла 
эзть кунда порученной тевентень. 
Истямокс васняяк эряви ловомс 
средней школань директоронть 
Смирнов ялганть. Истяжо весть- 
как арасельть бригадасо учитель- 
тне Арешкина, Смирнова, Сквор- 
цова, Ивайкина ды Гришин ялгатне. 

Тунда видеманть успешнойстэ 
ютавтомась ламодо зависит мас- 
сово - разъяснительной робата- 
донть, секс ВЛКСМ-нь комитетэн- 
тень эряви организовамс весе 
культурной виенть агитационно- 
массовой роботантень. 

В. Бардин. 


Кочкурово. 


СТУВТОЗЬ ТЕВ 


Кочкуровской райононь Пакся 
Тавла велень „17 партсъезд“ кол- 
хозонь комсомольской организа- 
пиясь, косо лововить 35 комсомо- 
лец, стувтызе культурно-массо- 
вой роботанть. Клубось эрси пек- 
стнезь, паксясо роботыцятненень 
газетат ды журналт а ловныть, 
од ломатненень вечерт а тейнить. 
Кинот ды постановкат од ломат- 
не умок уш эзть некшне. Кевксть- 
сынек ВЛКСМ-нь комитетэнь сек- 
ретаренть 3. Федотов ялганть, 
зярдо леди мелезэнзэ культмас- 
совой роботась? 


Примерной 


райбиблиотека 


Дубенской районной библиоте- 
кась меельсь иетнень перть эсь 
роботасонзо тейсь келей размах. 
Бути 1933 иестэнть книгатнеде 
ульнесть весемезэ 2.398, то теди- 
де—18.500, лиякс меремс, книжной 
фондось ламолгадсь малав 8 разт. 

Библиотекасонть лововить ма- 
лав 640 ловныцят, конатнень ютк: 
со ютавтови массовой робота. Те- 
диде ульнесть организовазь кни- 
гань 3 выставкат, 3 фотогазетат, 
велень библиотекарьтнень марто 
колмо консультацият, 13 массовой 
ловномат. 

Библиотеканть ули вадря ак- 
тивезэ. Выставкатнень оформле- 
ниясо покш лескс максыть сред- 
ней школань 9-це классо тонавт- 
ницятне Миша Клеянкин ды Воло- 
дя Казанков. 


Культурно-просветительной ро-’ 


ботниктнень республиканской кон- 
ференциясь премировизе райбиб- 
лиотекань заведующеенть Ю. А. 
Парфенова ялганть 300 целковойсэ, 
'очетной грамотасо, почетонь 
республиканской досканть лангс 
внесения марто. П. Русскин. 


 рамматнень 


ЛЕНИНЗНБ КИЯВА 


Г 


СНИМКАСОНТЬ: Рузаевской 35 железнодорожной школань ансамблясь аноксты морот эйкакшонь Всесоюзной олимпиадантень. 


——— 


Фотось Ивенинэнь. 


Повторениянть методиказо 


Школатнесэ родной келень пов- 
торениянть эряви ладямс истя, што- 
бу вейке тонавтницяяк аволь кадов 
омбоце ие секе классонтень. 

Кодат эрсить повтореният? 

Васенцесь—те мелят ютазь мате- 
фиалонть повторениясь. Омбоцесь— 
темань повторениясь (покш темат- 
нень ютамо шкасто тенень спе- 
циальна макснить част). Эрси 
повторения тонавтнемань четвер- 
тень или целанек иень прядозь— 
общей. Меельцекс, еще повторе- 
ни янь вейке форма—тенень мерить 
поурочной повторения, кона, кода 
ульнесь, ды истя'жо кадовияк пов- 
торениянь сех важной формакс. 

Повторениятнень эряви ютав- 
томе, кода мерить, срочной система- 
со, неке жо государственной прог- 
коряс учебниктнень 
марто. ды планонь кувалт. Повто- 
фениянь шкавть (программань ве- 
се разделтнэ лангс ванозь) эряви 
‘явшемс истя, штобу чарькодев- 
темс сех трудной тематнень. Ко- 
дамо темасо ушодови повторе- 
ниясь, зярдо ды зярс карми моле- 
ме те или тона темась—тень то- 
навтницятненень сави евтвемс, што- 
бу сынь содаст, анокстаст. 

Повторениястонть учителентень 
эряви кочкамс роботань истят фор- 
мат, конат активнойгавтыть ·то- 
“навтницятнень, кепедить сынст 
ит ересэст. Бути 
тонавтомсто невтнесть опытт, кар- 
тинат; плакатат, таблицат ды лият 
ды секеть жо кармить улеме нев- 
тезь повторениясонтькак, икеле 
телев можна меремс, што тонавт- 
ницятне кармить уроктнестэ нув- 
семе. Бути жо хоть секеть жо 


таксической. Кодамо целесь—ис- 
тямс разбор теи учителесь. Бути 
примеркс, целесь—ванномс ва- 
лонть составонзо (юр, суффикс, 
пе) или проверямс кода содасызь 
кортамо пелькстнэнь ды формат- 
нень, то сон лади морфологичес- 
кой разбор. Таго теке, валонть 
составонзо ванномсто, морфологи- 
ческой разборось карми молеме 
аволь истя, кода сынст формаст 
ванномсто. Васенценть пингстэ мо- 
жна невтемс валонь таблицат (или 
теемс или анокт саемс) плакатат, 
валонь столбецт; омбоценть пинг- 
стэ можна применить схемат, алга 
черькстамот, доскасо разбор. 
Бути жо арси учителесь нев: 
темс сень, кодат предложеният 
эрсить (предложениянь кодамо 
типть) ды предложениянь члент, 
то штобу кемекстамс тонавтни- 
цятнень знанияст, тень кувалт те- 
сэ эряви ветямс синтаксической 


разбор. Предложениянь члентнэ 
сестэ чарькодевить ладс, зярдо 
предложениясонть ули невтезь 


валтнэнь ютксо смысловой связесь. 
Эряви евтамс седеяк, што сееть- 
стэ эрить сюлмавозь вейс мор- 
фологической ды синтаксической 
разбортнэ. 

Те эряви сестэ, зярдо тонавтне- 
ма иенть прядовомсто ютавить 
программасонть весе тематне, 
ютазенть .кемекстамсто невтемс 
менстязенть. Зярдо моли полной 
грамматической разбор, эрявить 
невтемс валтнэнь смысловой свя- 
зест вадря кевкстемасо ды отве- 


чамосо: Ки гайсэ морот моры? 
Тейтерь гайсэ морот моры. Кода- 
мо тейтерь? Од тейтерь. — Од 
тейтересь мезть тейни? Од тей- 
тересь морот моры. — Од тейте- 
ресь кода морот моры? Од тей- 
терь гайсэ морот моры. Истя нев- 
тевить весе связтне. 


Грамматикань тематнень повто- 
рямсто покш лескс максыть истят 
роботань форматнеяк, кодат, при: 
меркс, списываниясь ды диктант- 
нэ. Ансяк эряви содамс, што прос- 
той списываниясь ды алга черькс- 
тамо мартоськак, конат од мате- 
риалонть ютамсто ды кемекстамо- 
со почти незаменимойть, но пов- 
торямсто нузялгавтыцят, а маш- 
товицят, а максыть кодамояк ак- 
тивность. Истямо списываниясь, 
косо валось максозь скобкасо ды 
аволь се падежсэнть, кона эряви 
предложениянь смысланть коряс, 
повторямсто карми улеме пек пит- 
нев упражнениякс. 


Теке лацо диктовкаськак. Зна: 
ниянь кемекстамсто, од материа- 
лонь тонавтомсто вадря ули пре- 
дупредительной диктактось, косо 
диктовамолонть икеле текстэн- 
тень теить грамматической раз- 
бор, но повторямсто лезэзэ а пек 
ламо. (Те вадря ули 1—2-це клас- 
стнэсэ). 

Тесэ лездыть таблицат, лия сякой 
кодат пособиятне, конатнень мо- 
жна теемс тоско, школасо. 


Невтяно аламошка примерт, ко- 
натнень можна теемс школасояк. 


3 КЛАСС А 
А, О, Я буквасо прядовиця существительнойтнень скло ненияст 


Иля човоря Й ды И. (1-це класс 


Вий —виИ 
Ней—неи 
Тей—теи 
ВаЙ—ваИ 


Чийть—чиИть 
ТеИть—теИть 
ТеЙне-–теИне 
Ойне—оИве. 


Ивай, келей, койме, селейне. 
(Письменной( Берянь тевть 
шрифтсэ) { Ивай эзь тейне. 
Ней Ивай герой. 
Монь оинесь сэвизе 
ойненть. 


1-це КЛАСС 


„Ь“ вал песэ 
Каль—кал 
Монь—мон 
парь—пар 
Карь—кар 
Тумонь—тумон 


Умарь, Сапунь, сэдь, ведь, мель, 
моль. 


(Письменной шрифтсэ). Моль па- 
цянть керизе. 


„Ь“ вал куншкасо 
Карькс—каркс 
Палькш—палкс 
Чурька—чурка 
Альне—алнэ 
Уське—уски. 


Уськаз—ускозь; сеськесь лив- 
тясь—карвось кадовсь сеске; парь 
— парне, но сеель—сеельне. 


Повторениянь уроксо савкшнось 
некшнемс истяткак случайть, зяр- 
до учителесь мекс-бути стараи 
ансяк тонавтницятнень кевкстнеме, 


— 


наглядной пособиятне кармить И. Мезе? Пера Тумо Паця 

улеме невтезь лия ендо, роботань Р. Мезень? Перань Тумонь Пацянь но мекс бути пели сонсь толкова- 
лия формасо, то сестэ тонавтни- Д. Мезнень? Перанень Тумонень Пацянень мо, лиякс меремс вети прянзо „эк- 
цятне кармить кунсоломо ды ван- От. Мезде? Перадо Тумодо Пацядо заменсэ“. Мик испытаниясо эряви 
К покш интерес марто. М. Мезесэ? Перасо саи иясе ливтемс тонавтницянть талакадо- 
| одат упражненият кочкамс Исх. Мезестэ? Перасто мосто ацясто 

повторениястонть? Сех вадря уп- В. Мезес? Перне ТЕС пае масто. Но уш а урок- 
‘‚ражнениякс кадови грамматичес- Пер. Мезева? Перава Тумова Пацява со’ эряви тоявтом Полно 
| кой разборось. Сон сех удобной: Пр. Мезекс? Перакс Тумокс Пацякс картинат, лия учебно-наглядной 
гэйсэнзэ можна повторямс грамма- С. Мезешка? Перашка ° Тумошка Пацяшка материалт, конат тонавтомсто мекс- 
тикань хоть кодамо тема. Теке Из. Мезевтеме? Перавтомо Тумовтомо Пацявтомо как эзть невтев, повторениясто 
еее 4 КЛАСС нетькак эрявить невтемс кодат 
‘весе роботыть. Ды кевкстемскак Числительнойтнень склоненияст опытт эзть теевть—теемкат. 
можна зяронь мелеть. | Им. вете ветеце Повторениянть эйкакштне вечк- 
о ен сызь. Авсик а эрави сон веляр 

м Ч азбо- Е 

ронть? Сонзэ можна ютавтомс Отл. ветеде ветецеде томс зубрежкакс, повторениянь 
устнаяк, письменнаяк. Разборось Мест. ветєсэ ветецесэ уроктненень эряви анокстамс еще 
может улеме частичной, зярдо Исх. ветестэ ветецестэ седеяк вадрясто. 

учителенть мелезэ повторямс ан- Внос. ветес ветецес 

сяк башка правила, ды полной, Пер. ветева ветецева В. Трифонов, 
'зярдо повторяви весе ютазесь. Прев. ветекс ветецекс ь 
Полной грамматической разбо- Срав. вегешка ветецешка У. У. институтонь научной 
| рось— морфологической ды син- Изъят. ветевтеме 7 ветецевтеме роботник. 


ЛЕНИНЭНЬ КИЯВА 


ТЕАТРА 


„ПОВЕСТЬ О ЖЕНЩИНЕ“ 


Ютазь читнестэ Саранск ошонь 
драмтеатрань сценанть лангсо 
мольсь Лев Левинэнь „Повесть о 
женщине“ пьесась. Эряви меремс, 
што, те пьесанть путозь, драм- 
театрась овси ‘эзь маняво, хотя 
Вл. Новиков ялгась „Красная Мор- 
довиясо“ печатазь эсензэ стать- 
ясонть корты, што улевель бу седе 
вадря, бути театрась совавто- 
воль эсензэ репертуарс те пье: 
санть таркас кодамояк лия пьеса, 
Мекевланк, те пьесась минек зри. 


РА 


Иванова ялгась. 


телентень пек эряви, ибо драм- 
театрась те шкас истямо темас 
постановкат малав эзь тейне, ате 
темась— од ломанень шачомась — 
должен аштемс театрань плансо 
васенце очередьсэ. 

Виде, Левинэнь пьесась а отве- 
чи весе сеть требованиятненень, ко- 
нань аравты драматургонть ике- 
лев течинь зрителесь. Улить эй- 
сэнзэ покш асатыкст, конат, ми- 
нек койсэ, толковавить сеньсэ, 
што пьесанть действиязо моли 16 
иень перть. Нама, арась кодамо- 
як возможность, штобу невтемс 
сцена лангсо Марина Журавлен- 
конь эрямонзо зяро иень перть. 
Савсть невтемс сонзэ эрямосто 
ансяк зярыя моментт. 

Асатыкстнэ улить кода авто- 
ронть, истя жо постановщикенть- 
как. Васняяк, колмоце сценасонть 
кармавтсть кортамо сцена лангсо 
вишка эйкакш. Эйкакшось корты 
кроватьстэ, зрителентень а няеви. 
Но зрительтне невольна раказе- 
вить, зярдо эйкакшонь вайгеленть 
таркас марить покш ломанень вай- 
гель... Ды седеяк берянь, зярдо 


балкон лангсто совавтыть эйкак- 
шонь койканть, тосто жо зрите- 
лесь неи колмов мендязь покш 
ломань. Неть таркатне тейневить 
парсте · сеть театратнесэ, косо 
улить кадрат, конат парсте маш- 
тыть подражать  эйкакштненень. 
Минек театрантень жо те таркась 
эряволь теемс лиякс. 

Сельмс каяви се асатыксэськак, 
зярдо зрителенть икелев таргить 
пеленка потсо эйкакшке, сестэ ко- 
да Маринань пешксесыямодо мей- 
ле ютасть колмо иеть. Улить лия 
асатыксткак. Но апак вано те лангс, 
пьесась зрителенть волнует. Теде 
корты, нама, ведущей рольтнесэ 
налксиця артистнэнь мастерской 
налксемаст. Агевнина артисткась, 
апак вано се лангс, што Марина 
Журавленконь ролесь, кода и ве- 
се лия рольтнеяк, налксемс пек 
стака (минь мердяно—стака, те 
секс, што действиятнень ютксо ла- 
мо шкась, эрьва действиянтень 
эряви муемс од средстват, штобу 
невтемс те или тона героенть эря- 
мосо полавтовоманть), невтсь 
сцена лангсо алкуксонь образ, 
тейтерь-авань образ, кона варчин- 
зе эрямонть весе стака чинзэ, ютын- 
зе эрямонь · стака испытаниятнень. 

Пьесась ушодови сеть иетне- 
стэ, зярдо минек од масторось 
ванькскавтсь эсензэ моданть ин- 
тервентвэнь эйстэ. 

Ошстонть, косо моли действиясь, 
туи фронтов кавалерийской отря- 
дось, конасо командови Никита 
Бережной, Маринань вечкемазо. 
Марина кадови пешксесэ. Розалина 
Марковна Корант (Маринань азо- 
розо, конань кедьсэ роботась офи- 
цианткакс) а соды, што Марина 
сюлмавозель Бережной марто ды 
зярдо карми содамо Маринань пе- 
шксесэ чиденть, арси, што пекесь 
сонзэ церанть Додикевь пельде. 
Но Марина евтасы весе тевенть, 
ды кежев, властной Розалина, ко- 
на чави эсензэ мирдензэяк, ертсы 
Маринань ульця юткс... 


Омбоце действиясонть уш теке 
жо Розалинась теевсь спекулянт- 
какс. Марина эри спекулянтканть 
Зинань кедьсэ, кона лови эсь прян- 
зо Марина лангсо покшокс, теев- 
ти сень, мезесь сонзэ вкуссо. Но 
Марина, кондукторокс роботазь, 
тееви содавиксэкс паровозонь ма- 
шинист марто, кона тензэ евтни 
комсомолдо, икелецелень эрямодо. 
Машинистэнть авазо—горсоветчи- 
ца. Ош ютксто мусь эйкакш, конань 
ертызе спекулявткась Корант. Эй- 
какшось Маринань. Тесэ Марина 
евтнесы весе эрямонзо ды туи 
спекулянткатнень эйстэ. Тестэ ушо- 
дови Маринань од эрямозо. Мари: 


на—рабфаковка, чугункань кинь 
станциянь начальник, большевист- 
ской партиянь с‘ездэнь делегат. 

Вана пьесанть основной содер- 
жаниязо. 

Агевнина артисткась создала 
Марина Журавленконь яркой об- 
разонть покш мастерства марто. 

Меельсекс эряви тешкстамс Ива- 
нова артистканть налксеманзо (Ро- 
залина Марковна Корант). А ви- 
дестэ утверждают театрань кой- 
кона роботниктне, што Ивановань 
налксемасо улить верьга вайгель- 
сэ чаво пижнемат, но арась внут- 
ренней налксема. Минь аарсетяно 
мереме, што Ивановань арасть 
асатыксэнзэ, но сон невтизе зри- 
телентень Корантонь алкуксонь 
отжившей типекс. Мезе ашти ан- 
сяк се сценась, зярдо Корант про- 
кляни мейсэяк а чумо Маринань. 
Чичавт мик туить телават зал- 
сонть озадо аштемстэ. 

Вадрясто налксизе Кузнецов ар- 
тистэсь Иван Журбань роленть. 
Штобу создать Журбань образонть, 
Кузнецов ялгась ловнось ламо 
хуложественной литература. Ды 
эряви меремс, што сон уш васенце 


сценасонть саинзе кедьс зрительт- 


нень эсензэ живой налксемасонзо, 
Бледнойстэ лиссть Бережноень 
(арт. Асташкин) ды горсоветчи- 


цань (арт. Девятайкина) рольтне. 
Пьесась в основном пек тусь 


Кузнецов ялгась. 


зрителенть мельс. Сон истя жо, 
кода и Саранскойсэ, пек покш ус- 
| пех марто ютась Рузаевкасо. 


| 


Алякин. 


„Ворошиловский стрелок“ 


Ромодановской средней школа- 
со лиси стенной газета „Вороши- 
ловский стрелок“. Сонзэ значени- 
язо васняткак оборонной, нолды- 
цязояк первичной Осоавиахимов- 
ской организациясь. Те стенгазе- 
тась лиси школань военруконть 
В. И. Назаров ялганть руковод- 
стванзо коряс (1939 иестэ саезь). 
Тедиде лиссть 4 номерт. 

Газетась паро, ловнови шожды- 
нестэ, покш интерес :марто. Газе: 
тань эрьва свежа номерэнть вакс- 


сто свал неят тонавтницят, конат 
ловныть эйсэнзэ. Оформлениясь- 
как аволь берянь (улить рисункат, 
вырезкат, открыткат). 

Сайсынек, примеркс, те газетань 
тедидень апрельской вомерэнть, 
конасонть покш мастерства мар- 
то максозь интересной материал. 
Передовоесь В. И. Левинэнь ша- 
чома чистэнзэ 70 иетнень топоде- 
мадонть. Мейле газетасонть сер- 
мадозь седе, кода тонавтницятне 
топавтыть Осоавиахимень Всесо- 


юзной 14-це лотереянь билетнэнь 
реализациянть коряс эсест обяза- 
тельстваст. Газетань те номерэсь 
корты седе, кода моли оборонной 
значоктнень лангс норматнень 
максомантень авокстамось. 


Газетась парсте невти школь- 
ной коллективенть эрямонзояк. 


` Редколлегиясь роботы планонь 


коряс. 
(„Колхозная стройка“ 


| райгазетастонть). 


Дубенской средней школань 9-це 
„В“ классо сехте парсте тонавтни 
Миша Демин 'отличникесь, актив- 
ной общественникесь. 


Уполн, Главлита №. А—851, Заказ № 


Отличник-общественник 


Миша тонавтни ВКЛ(5)-нь ис-;ра, занимается текущей полити- 


ториянь Краткой курсонть, ‘ламо 
ловны художественной’ литерату- 


кань вопростнэсэ 


П. Русскин. 


Дубенской район. 

Европань западсо 


военной действиятне 


Германской армиянь верховной 
командованиянть сообщениясонзо 
евтазь, што маень 12-це чинть- 
перть западсо германской армиянть. 
наступлениязо развивался успеш- 
нойстэ. Голландиясо германской 
войскатне аравтсть связь герман- 
ской воздушной десантнэнь марто, 
конат оперировить Роттердамонть. 
перька. Бельгиясо германской вой- 
скатне саизь Альбертэнь кана- 
лонть трокс переправатнень, Ас- 
сельтэнть эйстэ северо-запад ено. 
Войскатне совасть Льеж ошонтень.. 
Южной Бельгиясо французской 
войскатне ульнесть потавтозь. 

Германской войскатнень дейст- 
вияст поддерживались германской , 
авиациянь налетнэсэ. Маень 12-це 
чинть перть ульнесть истожазь. 
малав 320 неприятельской самолет. 
Германской авиациянть емавксонзо- 
31 самолет. 

Морясо, голландской побережь- 
янть маласо, ульнесь колазь вейке 
неприятельской крейсер. Омбоце 
крейсерэсь, ды истяжо 15 тыща 
тонна водоизмещения марто тран- 
спортось ульнесть ваявтозь. Тор- 
говой 7 суднатне сынст эйс пон- 
гозь бомбатнеде кирвайсть. 

* * 


ж 

Французской армиянь верховной 
командованиянть сообщениясонзо» 
евтазь, што союзниктнень войскат- 
не бойка маршсо яла молить ике- ' 
лев бельгийской территориянть 
трокс. 

Гавас французской агентствась. 
пачти, што германской сядодо- 
ламо самолет англо-французской 
авиациясь тапась Бельгиянь терри-, 
ториянть велькссэ маень 12-це 
чистэ валске. 7 

* 

Рейтер английской агентстванть: 
валонзо коряс, союзниктнень вой- 
скатне аштить карадо каршо гер-: 
манской войскатнень марто 640 
километрань кувалмосо  фронт- 
сонть, Голландиянь северной ча-: 
стенть ‘эйстэ саезь швейцарской 
границянть видьс. Маастрихтэнь. | 
райононть трокс Бельгияв герман- | 
ской войскатнень молемась лот- 
кавтозь-бельгийской. войскатнень- 
виев атакаст кувалма. Немецтне: 
тейнить виев атакат Льеженть 
эйстэ юг ено, бажить вейсэндявомс: 
теде мейле войскатнень марто,. 
конат молить северной направле- 
ниясонть, штобу мейле керямс 
Льеженть, 

„Дейли телеграф энд морнинг. 
пост“ английской газетась сермады,. 
што маень 12-це чистэ бельгийской 
войскатне сезизь бел: гийской, сехте: 
покш крепостенть Эбен-Эмаленть. | 
сень кувалма, што седе тов соп- № 
ротивлениясь ульнесь безнадеж- 
ной. Кода арсить, те крепостенть- | 
саемасо основной роль налксесть. | 
германской парашютистнэ. 

- „Омсервер“ английской газетань. | 
военной обозревателесь невтни,. | 
што германской парашютной де- М 
сантнэ маень 11-це чистэ таго | 
кармасть вәлстневеме пек седе покш 
масштабсо. Обозревателенть арсе- | 
манзо коряс, Германиясь кучсь || 
фронтов 1.000 самолет, конатнестэ | 
сон емавтсь малав 250. Немецт- 
нень наступлениянть' основной це- 
декс ашти Мажино линиянть 0б- | 
ходось. 


ж 


+ ЕУ 


+ 

Роттердамонь ды Гаагань башка 
районтнэ (Голландия) палыть воз- 
душной бомбардировкадонть мей- 
ле. Эйсель леенть лангсо герман- 
ской наступлениясь кармавты гол- 
ландецтнэнь потамо. Роттердамось 
кадовсь симема ведьтеме. Гаагасо | 
положениясь напряженной, немец: 
тне кружизь ошонть. (ТАСС). _ 

